CELEX: 32015D0429(01)
Language: da
Date: 2015-04-20 00:00:00
Title: Rådets afgørelse af 20. april 2015 om udnævnelse af et medlem af bestyrelsen for Den Europæiske Fødevaresikkerhedsautoritet

29.4.2015   
            
            
               DA
            
            
               Den Europæiske Unions Tidende
            
            
               C 142/1
            
         RÅDETS AFGØRELSE
   af 20. april 2015
   om udnævnelse af et medlem af bestyrelsen for Den Europæiske Fødevaresikkerhedsautoritet
   (2015/C 142/01)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (1), særlig artikel 25, stk. 1,
   under henvisning til den liste over kandidater, som Europa-Kommissionen har forelagt Rådet,
   under henvisning til Europa-Parlamentets holdning, og
   ud fra følgende betragtninger:
   
               (1)
            
            
               Det er afgørende, at det sikres, at Den Europæiske Fødevaresikkerhedsautoritet (EFSA) er uafhængig, besidder en høj videnskabelig standard og er gennemsigtig og effektiv. Samarbejdet med medlemsstaterne er også uomgængeligt nødvendigt.
            
         
               (2)
            
            
               Et medlem af bestyrelsen for EFSA, Valérie BADUEL, er trådt tilbage. Der bør derfor udnævnes et nyt medlem resten af hendes mandatperiode.
            
         
               (3)
            
            
               Med henblik på at udnævne et nyt medlem af bestyrelsen for EFSA har Rådet, på grundlag af dokumentation fra Kommissionen og i lyset af den af Europa-Parlamentet tilkendegivne holdning, gennemgået den liste, som Kommissionen har forelagt. Målet er at sikre det højest mulige kompetenceniveau, en bred vifte af relevant ekspertise, f.eks. i ledelse og i offentlig forvaltning, og den størst mulige geografiske spredning i Unionen.
            
         
               (4)
            
            
               Artikel 25 i forordning (EF) nr. 178/2002 kræver, at fire af medlemmerne af bestyrelsen for EFSA skal have baggrund i organisationer, der repræsenterer forbrugere og andre interesser i fødevarekæden. På nuværende tidspunkt har fire af medlemmerne allerede en sådan baggrund —
            
         VEDTAGET DENNE AFGØRELSE:
   Artikel 1
   Følgende udnævnes til medlem af Den Europæiske Fødevaresikkerhedsautoritets bestyrelse for perioden fra den 1. maj 2015 til den 30. juni 2016:
   Michael WINTER
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Luxembourg, den 20. april 2015.
      
         
            På Rådets vegne
         
         J. DŪKLAVS
         
            Formand
         
      
   
   
      (1)  EFT L 31 af 1.2.2002, s. 1.